
Parlamentul  României

Camera  Deputaţilor

Comisia pentru industrii si servicii

Bucureşti, 18.04.2007








                          Nr.23/92/2007
AVIZ

asupra proiectului de Lege pentru modificarea Legii nr. 359/2004 privind simplificarea formalităţilor la înregistrarea în registrul comerţului a persoanelor fizice, asociaţiilor familiale şi persoanelor juridice, înregistrarea fiscală a acestora, precum şi la autorizarea funcţionării persoanelor juridice


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei juridice, de disciplină şi imunităţi, cu proiectul de Lege pentru modificarea Legii nr. 359/2004 privind simplificarea formalităţilor la înregistrarea în registrul comerţului a persoanelor fizice, asociaţiilor familiale şi persoanelor juridice, înregistrarea fiscală a acestora, precum şi la autorizarea funcţionării persoanelor juridice, transmis cu adresa nr.P.L.X 203 din 2 aprilie 2007, înregistrată sub nr.23/92 din 3 aprilie 2007.



Proiectul de lege a fost adoptat de Senat în şedinţa din 28 martie 2007.


Consiliul Legislativ a avizat favorabil proiectul de lege cu observaţii şi propuneri care nu au fost preluate de iniţiator.



Membrii comisiei au dezbătut proiectul de lege în şedinţa din 17 aprilie martie 2007.


În urma dezbaterilor, membrii comisiei au hotărât, cu majoritate de voturi, să avizeze favorabil proiectul de Lege pentru modificarea Legii nr. 359/2004 privind simplificarea formalităţilor la înregistrarea în registrul comerţului a persoanelor fizice, asociaţiilor familiale şi persoanelor juridice, înregistrarea fiscală a acestora, precum şi la autorizarea funcţionării persoanelor juridice.



Prin obiectul şi conţinutul său, proiectul de lege face parte din categoria legilor ordinare.


Potrivit art.75 alin. (1) din Constituţia României, republicată, Camera Deputaţilor este Cameră decizională.
                                                             PREŞEDINTE,

                                                               Iulian Iancu
Consilier,
Silvia Vlăsceanu
Expert,

Viorica Petraşcu

